Чым яшчэ мы можам зацікавіць? Тым, што кожны малады чалавек, калі ён прыходзіць да нас, далучаецца да нейкай справы. Наша арганізацыя шматпрофільная: кожны можа знайсці сабе занятак па душы. Гэта можа быць удзел у валанцёрстве, у студатрадаўскім руху, у іншых мерапрыемствах і праектах, якія рэалізуе саюз моладзі. Для чаго патрэбна грамадская арганізацыя? Для аб’яднання людзей, каб яны рабілі штосьці карыснае, адчувалі прыналежнасць да дзяржавы. Вось, напрыклад, прыняў ты ўдзел у будаўніцтве дзіцячага сада праз студатрад, а потым можаш з гонарам казаць сябрам, што таксама паклаў тут некалькі цаглін.